L'Indovineło Veronexe el xe on testo scrito a man su na pergamena inte l'VIII secoło d. C El xe el primo testo volgare romanzo e secondo i studioxi el raprexenta ła prima testimoniansa de lengua volgare in Italia. El xe on indovineło bastansa comun inte ła leteradura tardolatina, e el rimanda a diverse interpretasion. Coeło che pì xe visin a ła łéngua veneta xe el sintagma "SE PAREBA BOVES", che se połe tradure in " SE PARECIAVA I BO" o " PARAVA I BO" inte el senso de "MENARE", TRAR VANTI i bo. Anca el termine "VERSORIO" el xe asołutamente tipico de ła Venetia e vol dir "VARSURO", "ARATRO". El signifegà el podaria èsar: " parava i bo / arava bianchi prà e menava on bianco varsur / semenava semensa mora." Opure anca: " se pareciava i bo / arava bianchi pra e menava on bianco varsur / semenava semensa mora." Sto testo el xe stà descoèrto dal Schiapparelli inte ła Biblioteca Capitołare de Verona in t'el 1924. El codexe el xe de proveniensa spagnoła, de Tołedo, portà a Càliari, dopo a Pisa e infin l'è rivà a Verona. Alcuni exempi i fa notare alcune carateristeghe fonetiche venete Łéngua itałiana Cortellazzo, M. A e Paccagnella, I. "Il Veneto" in: a cura di F.Bruni. UTET, 1997.